พัชรศรี เบญจมาศ - วิกิพีเดีย

# พัชรศรี เบญจมาศ

### จากวิกิพีเดีย สารานุกรมเสรี

สารานุกรมประเทศไทย
...

พัชรศรี เบญจมาศ (19 ตุลาคม พ.ศ. 2519 —) หรือ กาละแมร์ เป็นทั้งพิธีกร ผู้ประกาศ และ เป็นคอลัมนิสต์ให้กับนิตยสาร เนชั่นสุดสัปดาห์ มาร์ ดีมานด์ ลิซ่า discazine และ i-mono และล่าสุดเป็นยังได้เป็น นักแสดง แสดงหนังร่วมกับเพื่อนๆจากรายการ ผู้หญิงถึงผู้หญิง และปอ อรปรียา ในหนังเรื่อง แก๊งชะนีกับอีแอบ

กาละแมร์ตอนร่วมคอนเสิร์ทกับ ธงไชย แมคอินไตย์

พัชรศรี เกิดที่กรุงเทพมหานคร ปัจจุบันสูง 161 เซนติเมตร หนัก 50 กิโลกรัม เรียนจบชั้นประถมจากโรงเรียนไผทอุดมศึกษา กับโรงเรียนพระมารดานิจจานุเคราะห์ จากนั้นไปต่อมัธยมที่โรงเรียนบดินทรเดชา (สิงห์ สิงหเสนี) ก่อนเข้าเป็นนิสิตจุฬาฯ เริ่มฝึกงานในตำแหน่งผู้สื่อข่าวช่อง 3 จบปริญญาตรีนิเทศศาสตร์ สาขาสื่อสารมวลชน (วิทยุโทรทัศน์) ปี 2539

พัชรศรีมีชื่อเสียงจากนิสัยที่เปิดเผย และตรงไปตรงมา เธอโด่งดังจากการเขียนหนังสือในปี 2545 เรื่อง กายกรรมบนเส้นด้าย และผู้ชายเลวกว่าหมาและไม่ได้มาจากดาวอังคารซึ่งเป็นที่วิจารณ์อย่างมากจากผู้อ่านเพศชาย ตามด้วย ผู้หญิงยิงฟัน และหลังจากนั้นก็ได้มีงานเขียนตามออกมาอย่างต่อเนื่อง โดยหนังสือเล่มล่าสุดในปี 2549 คือ โลกหมุนช้าของกาละแมร์ นอกจากนี้ยังมีอีก 2 เล่มที่ร่วมเขียนคือ บอลเข้าเส้น กับ รักแรก

ปัจจุบันกาละแมร์ ยังเป็นพิธีกรรายการผู้หญิงถึงผู้หญิงทางช่อง 3 ซึ่งเป็นรายการที่สร้างชื่อเสียงให้กับเธอเป็นอย่างมาก

นอกจากนี้ กาละแมร์ ยังได้เป็นต้นแบบให้กับการ์ตูนแอนิเมชั่นเรื่อง 4 Angies ที่นำบุคลิกของทั้ง 4 สาวจากรายการผู้หญิงถึงผู้หญิงมาเป็นแบบให้กับตัวการ์ตูน และยังเป็นผู้พากย์บรรยายตอนต้นและตอนจบของการ์ตูนในแต่ละตอนอีกด้วย

## [แก้] การศึกษา

- ระดับประถมศึกษา โรงเรียนไผทอุดมศึกษา และ โรงเรียนพระมารดานิจจานุเคราะห์
- ระดับมัธยมศึกษา โรงเรียนบดินทรเดชา (สิงห์ สิงหเสนี)
- ระดับปริญญาตรี คณะนิเทศศาสตร์ จุฬาลงกรณ์มหาวิทยาลัย สาขา สื่อสารมวลชน (วิทยุโทรทัศน์)

## [แก้] ประวัติการทำงาน

ปี 2540-2543 ได้เป็นเป็นพิธีกรรายการดูหนังฟังเพลง กับสีสันบันเทิง อ่านข่าวช่วงเมืองไทยวันนี้ และเช้านี้ที่ช่อง 3 เป็นผู้ดำเนินรายการวิทยุช่วง WOMAN"S Today ของคลื่นผู้หญิงวันเสาร์-อาทิตย์

ปี 2544 ได้เป็นพิธีกรรายการ 3 นาทีไม่มีปัญหา กับเจาะใจการใช้รถกับกรมการประกันภัยทางไอทีวี แล้วก็ได้แสดงภาพยนตร์เรื่องโกลคลับ เกมส์ล้มโต๊ะ ให้ฟิล์ม บางกอก และดำเนินรายการการ์ตูนนิทานชาดกออกอากาศทางโทรทัศน์เพื่อการศึกษาไทยคมและยูบีซี

ปี 2549 ได้แสดงหนังเรื่อง ข้าวเหนียวหมูปิ้ง รับบทเป็นน้าเล็ก และภาพยนตร์เรื่อง มอ 8 ที่ไก่ มีสุข แจ้งมีสุขร่วมแสดงด้วย รวมทั้งภาพยนตร์เรื่อง แก๊งชะนีกับอีแอบ ซึ่งเรื่องนี้ 4 พิธีกรจากรายการผู้หญิงถึงผู้หญิง คือ พัชรศรี เบญจมาศ มีสุข แจ้งมีสุข พิมลวรรณ ศุภยางค์ และนิน่า กุลนัดดา ปัจฉิมสวัสดิ์ ร่วมแสดงนำทั้ง 4 คน แล้วยังพ่วง ปอ อรปรียา จากรายการเรื่องเล่าเช้านี้มาด้วย

## [แก้] ผลงานหนังสือ

- ผู้ชายเลวกว่าหมาและไม่ได้มาจากดาวอังคาร (2546)
- ผู้ชายไม่ใช่เทวดา (2547)
- จดหมายถึงกิ๊ก โรแมนติกไม่กั๊ก (2547)
- กายกรรมบนเส้นด้าย
- อยู่คนเดียวก็ได้ สบายดี (2549)
- ผู้หญิงยิงฟัน พ.1
- เรื่องของคนมีปัญหา หมาไม่เกี่ยว
- เมื่อไหร่ผู้ชายรักจริงแล้วผู้หญิงจะบาน
- ขอบคุณที่เจอกัน 365 วันโลกหมุนรอบความรัก
- ผู้หญิงเดินสาย ผู้ชายแนวนอน
- โลกหมุนช้าของกาละแมร์
- แก๊งชะนี ไม่มีแอบ

ผลงานที่ร่วมเขียน

- มหัศจรรย์ Multifruit
- ผู้ชายร้ายกว่าเสือ
- รักแรก
- คนของความคิดถึง
- บอลเข้าเส้น

## [แก้] ผลงานพิธีกร

- ผู้หญิงถึงผู้หญิง
- หักหลังผู้ชาย On TV
- เก็บตก
- Unseen TV
- ชูรัก ชูรส
- ต่อหน้าต่อตา น็อคเอ้าท์
- สตาร์โชว์

## [แก้] ผลงานการแสดง

ภาพยนตร์

- โกลคลับ เกมล้มโต๊ะ
- ข้าวเหนียวหมูปิ้ง
- มอ ๘
- แก๊งชะนีกับอีแอบ

ละคร

- รักละมุน ลุ้นละไม

## [แก้] ลิงค์ภายนอก

- บ้านของคนรัก กาละแมร์ พัชรศรี เบญจมาศ www.kalamare.com

| พัชรศรี เบญจมาศ เป็นบทความเกี่ยวกับ ชีวประวัติ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ พัชรศรี เบญจมาศ ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%9E/%E0%B8%B1/%E0%B8%8A/%E0%B8%9E%E0%B8%B1%E0%B8%8A%E0%B8%A3%E0%B8%A8%E0%B8%A3%E0%B8%B5_%E0%B9%80%E0%B8%9A%E0%B8%8D%E0%B8%88%E0%B8%A1%E0%B8%B2%E0%B8%A8.html".

หมวดหมู่: พิธีกรไทย | นักแสดงหญิง | นักแสดงไทย | บุคคลจากจุฬาลงกรณ์มหาวิทยาลัย | บทความเกี่ยวกับ ชีวประวัติ ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา